8. ΒΑΣΙΛΙΚΟΝ ΔΙΑΤΑΓΜΑ της 1/2 Ιουλ. 1948 Περί μετονομασίας της Βασιλικής Γεωργικής Εταιρείας εις Βασιλικήν Γεωργικήν Ακαδημίαν και τροποποιήσεως του Καταστατικού της. Άρθρ.1.-Η τη Υψηλή πρωτοβουλία του Αειμνήστου Βασιλέως Γεωργίου του Α΄ ιδρυθείσα δια του από 28 Μαΐου 1901 Β.Δ/τος Βασιλική Γεωργική Εταιρεία, αναγνωρισθείσα δια του Νόμ. 3821/1929 ως Κοινωφελές Ίδρυμα Δημοσίου Δικαίου, μετονομασθείσα δε τελικώς εις Ελληνικήν Γεωργικήν Εταιρείαν, ης Πρόεδρος είναι η Α.Μ. ο Βασιλεύς, θα φέρη εφεξής την επωνυμίαν «Βασιλική Γεωργική Ακαδημία» (Συντετμημένως Β.Γ.Α.), έχουσα έδραν τας Αθήνας. (Αύτη κατά το προβάδισμα θα έπεται αμέσως της Ακαδημίας Αθηνών). Η εντός ( ) περίοδος διεγράφη δια του άρθρ. 2 του Ν.Δ. 1206/1949 (κατωτ. αριθ. 9).  Δια του αυτού 1206 Ν.Δ/τος η περί ης Βασ. Γεωργική Ακαδημία μετωνομάσθη εκ νέου εις «Βασιλικόν Ινστιτούτον Γεωπονικών Επιστημών». Άρθρ.10.-Πρόεδρος της Βασιλικής Γεωργικής Ακαδημίας είναι η Α.Μ. ο Βασιλεύς. Εφόσον ευδοκεί αι Συνεδρίαι της ολομελείας, εξαιρέσει των περιπτώσεων εκλογής Μελών και Εταίρων, ως και αι συνεδρίαι τελετών και συνεδρίαι της Συγκλήτου προκειμένου να ληφθούν ιδιαιτέρας σημασίας αποφάσεις, διεξάγονται υπό την Υψηλήν Προεδρίαν Του. Άρθρ.11.-Η. Β.Γ.Α. διοικείται υπό Συγκλήτου αποτελουμένης: 1.Εκ του Α΄ Αντιπροέδρου. 2.Εκ του Β΄ Αντιπροέδρου. 3.Εκ του Γενικού Γραμματέως. 4.Εκ των Κοσμητόρων των 2 τάξεων. 5.Εκ του Ειδικού Γραμματέως. 6.Εκ των Γραμματέων των δύο τάξεων, και 7.Εκ δύο Συγκλητικών. Ο Α΄ Αντιπρόεδρος, ο Β΄ Αντιπρόεδρος, ο Ειδικός Γραμματεύς και οι δύο Συγκλητικοί εκλέγονται υπό της ολομελείας εις μυστικήν συνεδρίαν και δια μυστικής ψηφοφορίας κατά μήνα Μάϊον και αναλαμβάνουν τα καθήκοντά των την 1 Σεπτεμβρίου, ο δε Β΄ Αντιπρόεδρος θα είναι ο Α΄ Αντιπρόεδρος του επομένου έτους. Ο Γενικός Γραμματεύς εκλέγεται υπό της ολομελείας δια της ψήφου των 2/3 των Μελών και η θητεία του είναι πενταετής. Οι Κοσμήτορες και οι Γραμματείς των τάξεων εκλέγονται δια μυστικής ψηφοφορίας κατά Μάϊον υπό των οικείων τάξεων. Η θητεία απάντων των ως άνω είναι μονοετής. Ο Ειδικός Γραμματεύς αντικαθιστά τον Γενικόν Γραμματέα κατ’ εντολήν του ή απόντα εις τα καθήκοντά του. Άρθρ.12.-Η Β.Γ.Α.συνιστά Επιτροπάς δια την ειδικήν παρακολούθησιν του έργου της. Αύται υποχρεωτικώς εισίν: 1.Επιτροπή Δημοσιευμάτων. 2.Εκμεταλλεύσεων. 3.Ερευνών. 4.Εκθέσεων. 5.Εκπαιδεύσεως. Η Β.Γ.Α. δύναται να συστήση και άλλας τοιαύτας προσωρινάς. Άπασαι αύται συνιστώνται δι’ αποφάσεως της Συγκλήτου κατ’ έτος και κατά μήνα Σεπτέμβριον. Ο Γεν. Γραμματεύς συμμετέχει αυτεπαγγέλτως εις άπασας αναπληρούμενος εν περιπτώσει κωλύματος υπό του Ειδικού Γραμματέως. Άρθρ.13.-Η Σύγκλητος καλείται εις συνεδρίαν υπό του Γεν. Γραμματέως κατά την τακτήν ημέραν είτε και εκτάκτως αποφάσει του Α΄ Αντιπροέδρου. Σελ. 236 Αι Συνεδρίαι διευθύνονται υπό του Α΄ Αντιπροέδρου ή τούτου κωλυομένου υπό του Β΄ Αντιπροέδρου και εν κωλύματι και τούτου υπό του πρεσβυτέρου Κοσμήτορος των τάξεων. Αι αποφάσεις λαμβάνονται δια πλειοψηφίας των παρόντων μελών. Δια την απαρτίαν απαιτείσαι η παρουσία 6 τουλάχιστον μελών. Άρθρ.14.-Δια τας συνεδριάσεις της Συγκλήτου αι προσκλήσεις διανέμονται προ δυο ημερών και αναφέρουν τα προς συζήτησιν θέματα. Επί επειγόντων ζητημάτων η Σύγκλητος επιλαμβάνεται αμέσως της συζητήσεως αυτών. Προ της ενάρξεως τακτικής ή και εκτάκτου συνεδρίας αναγιγνώσκονται τα πρακτικά της προηγουμένης συνεδρίας, κυρούνται δε και υπογράφονται υπό του Προεδρεύοντος και του Γεν. Γραμματέως. Δι’ ειδικής αποφάσεώς της δύναται η Σύγκλητος να αποφασίση την άμεσον κύρωσιν πρακτικών συνεδριάσεώς τινος.  Άρθρ.15.-Η Σύγκλητος της Ακαδημίας μεριμνά περί της πραγματοποιήσεως των σκοπών της Ακαδημίας, διαχειρίζεται την περιουσίαν της, καταρτίζει τον προϋπολογισμόν, ισολογισμόν και απολογισμούς, τους οργανισμούς και κανονισμούς της εσωτερικής υπηρεσίας, αποφασίζει περί αγοράς και πωλήσεως ακινήτων και άλλων αντικειμένων και προϊόντων κλπ. διορίζει και παύει το ανώτερον και κατώτερον προσωπικόν των γραφείων και παραρτημάτων και αποφασίζει την προσφυγήν ενώπιον πάσης δικαστικής και διοικητικής αρχής δια την προάσπισιν των συμφερόντων της και λύει συμβιβαστικώς τας μετά τρίτων διαφοράς της. Επίσης επιβάλλει τας πειθαρχικάς ποινάς, τας υπερβαινούσας την δικαιοδοσίαν του Γεν. Γραμματέως, συμφώνως προς Κανονισμόν εγκρινόμενον υπό της ολομελείας του Σώματος. Τα καθήκοντα Διαχειριστού Συμβούλου εκτελεί ο Γεν. Γραμματεύς ή ο αναπληρωτής αυτού Ειδικός Γραμματεύς. Άρθρ.16.-Ο Γεν. Γραμματεύς προΐσταται πασών των υπηρεσιών κεντρικών τε και εξωτερικών παραρτημάτων, εκτελών τας αποφάσεις της Συγκλήτου και της Βασιλικής Γεωργικής Ακαδημίας υπογράφων τα σχετικά έγγραφα, συνυπογράφει μετά του Προέδρου τα πρακτικά απασών των συνεδριών, ως και τα λογιστικά και ταμειακά έγγραφα. Εισηγείται εις την Σύγκλητον και την Β.Γ.Α. τα προς συζήτησιν θέματα, συντάσσει και εκφωνεί τον απολογισμόν των εργασιών της Βασιλικής Γεωργικής Ακαδημίας. Ασκεί πειθαρχικήν εξουσίαν επί του προσωπικού, δυνάμενος να επιβάλη την ποινήν της επιπλήξεως, προστίμου και προσωρινής απολύσεως μέχρι 3 μηνών, κατά τα εν ειδικώ Κανονισμώ υπό της Συγκλήτου εγκρινομένω. 16.Β.δ.8 Ινστιτούτο Γεωπονικών Επιστημών Άρθρ.17.-Διορίζεται υπό της Συγκλήτου Έφορος της Βασιλικής Γεωργικής Ακαδημίας πτυχιούχος Ανωτάτης Γεωπονικής Σχολής έχων την δέουσαν πείραν, κατά την κρίσιν αυτής. Ούτος επιμελείται της εκτελέσεως των εργασιών εν τοις Γραφείοις και Εξωτερικοίς παραρτήμασι και επιβλέπει και ελέγχει το προσωπικόν της λογιστικής και ταμειακής υπηρεσίας, ως και το των Εξωτερικών υπηρεσιών, ενεργών κατά τας οδηγίας και εντολάς του Γεν. Γραμματέως. Ούτος εφόσον είναι μέλος της Βασιλικής Γεωργικής Ακαδημίας, μεταπίπτει εις την τάξιν των Εταίρων. Ο Λογιστής εκτελεί την λογιστικήν υπηρεσίαν, ο δε Ταμίας την Ταμειακήν υπηρεσίαν. Οι Γραμματείς, Δακτυλογράφοι, ο Βιβλιοθηκάριος, ο Αποθηκάριος, Κλητήρας κλπ., εκτελούν τα εν τω εσωτερικώ κανονισμώ υπό της Συγκλήτου εγκρινομένω οριζόμενα καθήκοντα. Άρθρ.18.-Την Ταμειακήν και Λογιστικήν υπηρεσίαν εκτελούν οι υπό της Συγκλήτου διοριζόμενοι Ταμίας και Λογιστής, καταβάλλοντες εγγύησιν οριζομένην εις χρεώγραφα, ομολογίας ή υποθήκην επί ακινήτων. Ο Ταμίας εκτελεί τας εισπράξεις δια τριπλοτύπου υπογεγραμμένου υπό του Εφόρου, Λογιστού και Ταμίου, τας δε πληρωμάς δι’ ενταλμάτων υπογραφομένων υπό του εφόρου και του λογιστού. Η κίνησις των παρά Τραπέζαις ανοικτών λογαριασμών διενεργείται δι’ υπογραφών του Γεν. Γραμματέως, του Εφόρου και του Λογιστού. Αι εις διαταγήν της Βασιλικής Γεωργικής Ακαδημίας τραπεζικαί επιταγαί και εντολαί υπό τρίτων, ως και τα εις διαταγήν ταύτης γραμμάτια εισπράξεως δημοσίου ταμείου εξαργυρούνται δι’ υπογραφών του Εφόρου και του Ταμίου. Αι ταχυδρομικαί επιταγαί εξαργυρούνται δια της υπογραφής του Ταμίου, ή τούτου κωλυομένου υπό του Λογιστού. Αι εισπράξεις των αγροκηπίων γίνονται δια τριπλοτύπων αποδείξεων υπό των προϊσταμένων τούτων, ή υπό ειδικώς υπό της Συγκλήτου εντεταλμένων προσώπων. Η Σύγκλητος, παρισταμένης περιπτώσεως, ορίζει τους αντικαταστάτας του λογιστού και ταμίου. Άρθρ.19.-Εκλέγονται υπό της ολομελείας της Β.Γ.Α. τρεις Ελεγκταί εκ τακτικών μελών ή εταίρων ή αρωγών, είτε εξ ανωτέρων Κρατικών υπαλλήλων ή τοιούτων της Αγροτικής τραπέζης, οίτινες εξασκούν έλεγχον των λογαριασμών και υποβάλλουν εις την Β.Γ.Α. την επί του απολογισμού έκθεσίν των. Η εντολή των είναι ετησία, δυναμένη να ανανεούται. Άρθρ.2.- Σκοπός αυτής είναι η παραλλήλως προς το Κράτος, ώθησις της ιδιωτικής πρωτοβουλίας δια την εν τη Χώρα προαγωγήν των εις την Γεωργίαν εν γένει αφορωσών Επιστημών, ως αύται εν άρθρ. 6 ειδικώτερον καθορίζονται, ως και των διαφόρων κλάδων της Γεωργίας και των Γεωργικών Βιομηχανιών, της Δασολογίας, της Αλιείας και της Θήρας, η προσπάθεια υποστηρίξεως των παραγωγικών τούτων κατευθύνσεων και η ανάπτυξις της Γεωργικής Οικονομίας. Προς τούτο θα δύναται να προβαίνη εις τα εξής: 1.Μελέτας και ανακοινώσεις. 2.Γεωργικά δημοσιεύματα, περιλαμβάνοντα οδηγίας και διδακτικούς πίνακας. 3.Οργάνωσιν γεωργικών αγωνισμάτων και εκθέσεων εις μνήμην ευεργετών αυτής. 4.Ίδρυσιν και συντήρησιν Αγροκηπίων, φυτωρίων και εκτέλεσιν πειραματικών καλλιεργειών. 5.Ίδρυσιν και συντήρησιν πρακτικών σχολείων και προτύπων βιομηχανικών εργαστηρίων. 6.Αναπαραγωγήν, διατήρησιν και διάδοσιν εκλεκτών φυλών ζώων. 7.Διάδοσιν καινοφαγών γεωργικών και κτηνοτροφικών μεθόδων και προϊόντων. 8.Εφαρμογήν προτύπων μεθόδων καταπολεμήσεως των εντόμων και φυτικών νόσων και των επιζωοτιών. Σελ. 234(β) Τεύχος 1244-Σελ. 38 9.Μελέτην και έρευναν επί παντός μέσου προς αύξησιν της γεωργικής και δασικής παραγωγής, ως και των της Θήρας και Αλιείας. 10.Ηθικάς αμοιβάς και ενισχύσεις εις τους συντελούντας εις πραγματοποίησιν των υπό της Β.Γ.Α. επιδιωκομένων σκοπών. 11.Συντήρησιν Βιβλιοθήκης και δημοσίαν χρήσιν αυτής δι’ εγκαταστάσεως αναγνωστηρίου και παροχής φωτογραφικών ανατύπων. Τας εργασίας ταύτας η Β.Γ.Α. θα εκτελή αναλόγως των πόρων της, εν ανεπαρκεία δε αυτών δύναται να επικαλήται την μέριμναν της Πολιτείας ή άλλων Ιδρυμάτων, Οργανισμών, Νομικών ή Φυσικών Προσώπων, Εταιρειών κλπ. και να συνάπτη δάνεια, δι’ ανοικτών λογαριασμών ή άλλως πως. Υποχρεούται η Β.Γ.Α. να συνεχίση τας υπό της Γεωργικής Εταιρείας αναληφθείσας υποχρεώσεις, εκ δωρεών, ή κληροδοτημάτων και δύναται να αναλαμβάνη νέας, τη αναθέσει υπό του Κράτους, ή τη αιτήσει ιδιωτών ευγενώς εισφερόντων προς τούτο. Δικαιούται όμως να αρνηθή την ανάληψιν νέων υποχρεώσεων, εφ΄όσον θα διεκινδύνευον οι πόροι της, ή και δεν θα ενέκρινε τον σκοπόν, δι’ ον θα γίνουν αι προσφοραί. Η διεξαγωγή των σχετικών εργασιών και υπηρεσιών θα ρυθμισθή δι’ οργανισμών και κανονισμών καταρτισθησομένων υπό της Συγκλήτου. Άρθρ.20.-Η Βασιλική Γεωργική Ακαδημία συνέρχεται εις ειδικήν συνεδρίαν, εντός 30 ημερών από της υποβολής της επί του απολογισμού εκθέσεως της Εξελεγκτικής Επιτροπής. Πάντως η έκθεσις δέον να υποβάληται εντός της πρώτης εξαμηνίας του επομένου έτους χρήσεως. Εις την ειδικήν ταύτην Συνεδρίαν υποβάλλεται η λογοδοσία της Συγκλήτου περί των κατά το λήξαν έτος πεπραγμένων και της χρηματικής διαχειρίσεως, μετά του απολογισμού και ισολογισμού της ληξάσης χρήσεως και της εκθέσεως των ελεγκτών, εφ’ ων λαμβάνονται αποφάσεις. Άρθρ.21.-Η ετησία χρήσις άρχεται την 1ην Ιανουαρίου και λήγει την 31ην Δεκεμβρίου.  Άρθρ.22.-Η Β.Γ.Α. Έχει σφραγίδα έχουσαν ως έμβλημα κεφαλήν Δήμητρος με γύρωθεν την φράσιν: («Βασιλική Γεωργική Εταιρεία 1901-1948») περιβαλλομένην με στεφάνην περιέχουσαν την φράσιν («Βασιλική Γεωργική Ακαδημία 1948»). Αρθρ.23.-Η Β.Γ.Α. δύναται να απονέμη βραβεία εις άτομα ή Ιδρύματα ή Συνεταιρισμούς ή Νομικά ή Φυσικά Πρόσωπα, άτινα σοβαρώς συνέβαλον εις την πρόοδον της Γεωργίας γενικώς ή των διαφόρων κλάδων της, ως και εις εφευρέτας ωφελίμων εις την πρόοδον της Γεωπονίας και της Γεωργικής Οικονομίας της Ελλάδος. Τα βραβεία ταύτα είναι: 1.Μέγα Χρυσούν Μετάλλιον διαμέτρου 41 χιλ. 2.Χρυσούν Μετάλλιον διαμέτρου 30 χιλ. 3.Αργυρούν Μετάλλιον διαμέτρου 50 χιλ. 4.Χαλκούν Μετάλλιον διαμέτρου 50 χιλ. Ταύτα συνοδεύονται υπό διπλώματος υπογεγραμμένου υπό του Α΄ Αντιπροέδρου και του Γεν. Γραμματέως και τεθεωρημένου υπό του Επιτίμου Αντιπροέδρου Υπουργού της Γεωργίας. Επίσης δύναται να απονέμη διπλώματα τιμής ή και χρηματικά βραβεία είτε εξ ιδίων πόρων της, είτε εκ τοιούτω τιθεμένων εις την διάθεσίν της υπό δωρητών, δι’ ειδικούς σκοπούς. Η απονομή των επιβραβεύσεων γίνεται εν ειδική επισήμω συνεδρία υπό της Α.Μ. του Βασιλέως. Μεταβατικαί Διατάξεις Άρθρ.24.-Κατά την πρώτην εφαρμογήν του παρόντος, δια Β.Δ/τος προτάσει του Υπουργού Γεωργίας εκδιδομένου, θέλουν διορισθή μέχρι του ημίσεος των Επιτίμων μελών των τακτικών αντεπιστελλόντων και των εταίρων. Δια του αυτού Β.Δ/τος διορίζεται και ο Γεν. Γραμματεύς δια την πρώτην πενταετίαν. (Πρβλ. και άρθρ. 3 του κατωτ. Ν.Δ. 1206/49). Εντός μηνός από της δημοσιεύσεως του αυτού Β.Δ/τος προσκλήσει του Α΄ Αντιπροέδρου της τέως Ελληνικής Γεωργικής Εταιρείας, εφόσον ούτος διορισθή μέλος της Β.Γ.Α. ή του ορισθησομένου Γενικ. Γραμματέως συνέρχονται αι τάξεις «προς εκλογήν των Κοσμητόρων και των γραμματέων των τάξεων». Μετά την εκλογήν τούτων και εντός μηνός συνέρχεται η ολομέλεια της Β.Γ.Α. προσκλήσει του Γεν. Γραμματέως ή του Α΄ Αντιπροέδρου της τέως Ελληνικής Γεωργικής Εταιρείας, προς εκλογήν των Α΄ και Β΄ Αντιπροέδρων, του Ειδικού Γραμματέως και των δύο Συγκλητικών. Η εντός « » φράσις αντικατεστάθη ως άνω δια της παρ 2 άρθρ. 2 του Ν.Δ. 1206/49 (κατωτ. αριθ. 9). Αι εκλογαί αύται ανακοινούνται εις τον Υπουργόν της Γεωργίας. Η θητεία των ως άνω εκλεγησομένων δύο Αντιπροέδρων, του Ειδικού Γραμματέως, των δύο Συγκλητικών, των Προέδρων και Γραμματέων των τάξεων τερματίζεται την 31ην Αυγ. 1949, ο δε Β΄ Αντιπρόεδρος αναλαμβάνει τα καθήκοντά του ως Α΄ Αντιπροέδρου την 1 Σεπτ. 1949. Η έγκρισις του απολογισμού και ισολογισμού 1947, ως και του Προϋπολογισμού του 1948 θέλει γίνη εντός μηνός υπό της ολομελείας, από της εκλογής των δύο Αντιπροέδρων. Σελ. 237 Ινστιτούτο Γεωπονικών Επιστημών 16.Β.δ.8 Μέχρι της οριστικής συγκροτήσεως της Συγκλήτου της Β.Γ.Α. αι εργασίαι διευθύνονται υπό του Α΄ Αντιπροέδρου της τέως Ε.Γ.Ε. εφόσον ούτος ωρίσθη μέλος της Β.Γ.Α. ή του Γεν. Γραμματέως της Β.Γ.Α. Παλαιά Μέλη ή Εταίροι της τέως Ελληνικής Γεωργικής Εταιρείας μη εκλεγέντες ως μέλη ή εταίροι της Β.Γ.Α. δύνανται αποφάσει της Συγκλήτου να λάβωσι τον τιμητικόν τίτλον του «αρωγού» της Β.Γ.Α Ούτοι δικαιούνται ειδικών εκπτώσεων επί του αντιτίμου των δημοσιευμάτων και των προς πώλησιν προϊόντων της Βασιλικής Γεωργικής Ακαδημίας, ας καθορίζει εκάστοτε η Σύγκλητος. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Άρθρ.3.- Πόροι αυτής έσονται: 1.Δωρεαί και Κληροδοτήματα. 2.Αι πρόσοδοι της κτηματικής αυτής περιουσίας και των χρεωγράφων της. 3.Τα εκ της πωλήσεως των δημοσιευμάτων εισπραττόμενα. 4.Επιχορηγήσεις του Κράτους ή Οργανισμών ή Ιδρυμάτων ή ετέρων Νομικών Προσώπων ή Εταιρειών ή και ατόμων. Άρθρ.4.-Η Βασιλική Γεωργική Ακαδημία υποβάλλει είτε αυτεπαγγέλτως γνώμας εις την Κυβέρνησιν γενικώς και ειδικώτερον εις το Υπουργείον Γεωργίας περί ζητημάτων αφορώντων εις ζητήματα περιλαμβανόμενα εν τω άρθρ. 2 είτε κατόπιν παραπομπής των ζητημάτων υπό της Κυβερνήσεως ή ιδιαιτέρως υπό του Υπουργού της Γεωργίας. 16.Β.δ.8 Ινστιτούτο Γεωπονικών Επιστημών Άρθρ.5.-Η Βασιλική Γεωργική Ακαδημία αποτελείται εκ: Του Υπουργού επί της Γεωργίας, ως Επιτίμου Αντιπροέδρου, εκ 10 επιτίμων μελών, εξ 60 τακτικών μελών, διαμενόντων εν Αθήναις, εξ 20 ξένων μελών, εξ 20 αντεπιστελλόντων μελών, διαμενόντων εκτός των Αθηνών, εκ 50 εταίρων Ελλήνων και ξένων. Άρθρ.6.-Η Β.Γ.Α. διαιρείται εις δύο τάξεις, περιλαμβανούσας τα εξής τμήματα: 1η Τάξις Γεωπονικών Επιστημών – Μέλη 40 Α΄)Τμήμα Φυτικής παραγωγής. Β΄)   »        Ζωϊκής         »        Γ΄)    »   Δασικής           » Θήρας, Αλιείας. Δ΄)    »    Γεωργικών Βιομηχανιών. Ε΄)   »  Γεωργικής Οικονομίας, Γεωργικής Πολιτικής Νομοθεσίας και Στατιστικής. ΣΤ΄)   »   Εκπαιδεύσεως. 2α Τάξις εφηρμοσμένων εις την Γεωργίαν    Επιστημών – Μέλη 20 Α΄) Τμήμα Φυσικών Γεωργικών Επιστημών. Β΄)      »     Χημικών Γεωργικών Επιστημών. Γ΄)      »     Φυσιογνωστικών Γεωργικών Επιστημών. Δ΄)      »     Μηχανικών Γεωργικών Επιστημών. Ε΄)      »     Κτηνιατρικής, Μικροβ/γίας και Υγιεινής. Στ΄)    »      Εκτός  πλαισίου. Τα ξένα Μέλη, τα αντεπιστέλλοντα και οι εταίροι, κατανέμονται δι’ αποφάσεως της Συγκλήτου εις τα διάφορα τμήματα των τάξεων. Άρθρ.7.-Τα τακτικά μόνον μέλη περιλαμβανομένων και των αντεπιστελλόντων απαρτίζουν κυρίως την Βασιλικήν Γεωργικήν, Ακαδημίαν και εκλέγονται μεταξύ των διακρινομένων δια την ανάπτυξιν και εφαρμογήν των εις την Γεωργίαν εν γένει αφορωσών Επιστημών, καθ’ α εν άρθρ. 6 ειδικώτερον ορίζονται αύται, και ικανών να συμβάλλουν εις την πρόοδον των Επιστημών τούτων και εις την εφαρμογήν αυτών δι’ ανακοινώσεων, ή μελετών, δημοσιευομένων υπό της Βασιλικής Γεωργικής Ακαδημίας. Επίτιμα μέλη εκλέγονται άνδρες διαπρέψαντες εις την προαγωγήν της Γεωργίας και συμβαλλόντες εις την πρόοδον της Β.Γ. Ακαδημίας. Ως ξένα μέλη εκλέγονται διαπρεπείς επιστήμονες της αλλοδαπής. Ταύτα παρευρισκόμενα εν Αθήναις δικαιούνται να συμμετέχουν άνευ ψήφου εις τας δημοσίας συνεδρίας της Βασιλικής Γεωργικής Ακαδημίας. Εταίροι ονομάζονται κατά προτίμησιν εκ των διατελεσάντων μελών της Ελληνικής Γεωργικής Εταιρείας Επιστήμονες,, συμβαλόντες εις το έργον αυτής και δυνάμενοι να συνεχίσωσι τούτο. Ούτοι δύνανται να εκλεγώσιν υπό της ολομελείας ως τακτικά μέλη, εφόσον συγκεντρούσι τα δια τούτους προσόντα. Ούτοι δικαιούνται να παρακολουθούν τας δημοσίας συνεδρίας, καλούμενοι δε να παρίστανται και εις τας εργασίας των τάξεων, μετά γνώμης άνευ ψήφου. Δικαιούνται επίσης να προβαίνωσιν εις ανακοινώσεις εργασιών και μελετών. Μόνον τα τακτικά μέλη, μονίμως κατοικούντα εν Αθήναις υποχρεούνται να συμμετέχουν εις τας εργασίας των τάξεων και της ολομελείας και έχουν δικαίωμα ψήφου, κατά πάσαν εκλογήν και ασκούν διοικητικά καθήκοντα. Τα αντεπιστέλλοντα μέλη, άμα τη εγκαταστάσει των εν Αθήναις περιλαμβάνονται εις την κατηγορίαν των τακτικών μελών προσαυξανομένου του αριθμού των τακτικών, δια του αριθμού τούτων, ο συνολικός όμως αριθμός των τακτικών και των αντεπιστελλόντων δεν δύναται να υπερβή τους 80. Αρθρ.8.-Αι εκλογαί των τακτικών και αντεπιστελλόντων μελών γίνονται κατόπιν προκηρύξεως δημοσιευομένης προ μηνός εις μία Εφημερίδα τουλάχιστον. Εκάστη τάξις προτείνει. «Αι εκλογαί των τακτικών και αντεπιστελλόντων μελών γίνονται κατόπιν προκηρύξεως δημοσιευομένης προ μηνός εις δύο τουλάχιστον εφημερίδας. Εκάστη Τάξις προτείνει εγγράφως δύο υποψηφίους δι’ εκάστην έδραν κατά σειράν αξίας τούτων, εκ των υποβαλόντων αιτήσεις και των τυχόν υπό πέντε τακτικών μελών προταθέντων, μετά μελέτην και εκτίμησιν των τίτλων, μελετών και της εν γένει δράσεως και των υπηρεσιών αυτών δια την Γεωργίαν». Η πρώτη παράγραφος αντικατεστάθη ως άνω δια του άρθρ. 2 παρ. 3 του Ν.Δ.1206/49 (κατωτ. αριθ. 9). Η πρότασις δέον να υποβληθή εντός μηνός το πολύ, από της λήξεως της προθεσμίας της προκηρύξεως. Η ολομέλεια συνερχομένη εις μυστικήν συνεδρίασιν εντός ενός ετέρου μηνός το πολύ, εκλέγει δια μυστικής ψηφοφορίας οριστικώς τον υποψήφιον. Απαιτείται η ψήφος του ημίσεος συν ενός του συνόλου των τακτικών μελών δια την εντολήν. Εν περιπτώσει ισοψηφίας, η ψηφοφορία επαναλαμβάνεται κατά την αυτήν συνεδρίασιν. Μη επιτυγχανομένης πλειοψηφίας, η εκλογή επαναλαμβάνεται κατά την πρώτην μετά ταύτα μυστικήν συνεδρίασιν της ολομελείας εντός 15θημέρου συγκαλουμένης. Εάν και κατά την ταύτην δεν επιτευχθή πλειοψηφία επαναλαμβάνεται η διαδικασία της προκηρύξεως εξ απαρχής, μετά πάροδον εξ μηνών. Αι εκλογαί επιτίμων μελών και των ξένων μελών και των εταίρων γίνονται υπό της ολομελείας εν μυστική συνεδρία κατόπιν προτάσεως της Συγκλήτου της Βασιλικής Γεωργικής Ακαδημίας. Ο διορισμός των εκλεγέντων γίνεται δια Β.Δ/τος προτάσει του Υπουργού Γεωργίας εκδιδομένου. Μέλη τακτικά μη παραστάντα αδικαιολογήτως ή άνευ αδείας του Σώματος επί εν συνεχές εξάμηνον ή απουσιάζοντα εις τας ημίσεις των συνεδριών του έτους μεταπίπτουν δι’ αποφάσεως της ολομελείας εν μυστική συνεδρία εις την τάξιν των εταίρων, ανακοινουμένης εις το Υπουργείον Γεωργίας, δυνάμενα όμως να επανεκλεγώσι τακτικά, κατόπιν προτάσεως της τάξεως, εις ην ανήκουν και αποφάσεως της ολομελείας, επικυρουμένης δια Β.Δ/τος προτάσει του Υπουργού Γεωργίας εκδιδομένου. Μέλη ή εταίροι, επιδεικνύοντες διαγωγήν μειούσαν το κύρος των ή παραβλάπτουσαν τον σκοπόν της Βασιλικής Γεωργικής Ακαδημίας προτάσει της Συγκλήτου, ή της Τάξεως εις ην ανήκουν και αποφάσει της ολομελείας εν ειδική μυστική συνεδρία, διαγράφονται του μητρώου και αποβάλλονται του Σώματος. Η απόφασις αύτη κυρούται δια Β.Δ/τος προτάσει του Υπουργού Γεωργίας εκδιδομένου. Άρθρ.9.-Τα επίτιμα, τα τακτικά, τα ξένα και τα αντεπιστέλλοντα μέλη, κατά τας εργασίας της Ακαδημίας και τας επισήμους τελετάς, φέρουν ηρτημένον εκ του λαιμού το έμβλημα της Ακαδημίας επίχρυσον διαμέτρου 65 χιλιοστών δια μεταξίνης ταινίας χρώματος πρασίνου ελαίας. Κατά πάσαν δ’ άλλην περίπτωσιν, επί της αριστεράς πλευράς του χιτωνίου το μικρόν σήμα της Β.Γ.Α. επίχρυσον διαμέτρου 11 χιλιοστών. Σελ. 235 Ινστιτούτο Γεωπονικών Επιστημών 16.Β.δ.8 Οι εταίροι φέρουν το αυτό έμβλημα, επάργυρον. Το επί του χιτωνίου σήμα είναι επάργυρον. Επί του εμβλήματος είναι αναγεγραμμέναι κύκλω επί μεν της οπισθίας όψεως («Βασιλική Γεωργική Εταιρεία 1901-1948» επι δε της προσθίας «Βασιλική Γεωργική Ακαδημία 1948»).

[Source: greek_legal_code_raptarchis | Tokens: 18162]